open-index/open-wikipedia-markdown huggingface dataset:
Agnosi

**Agnosi** er et sykdomstegn som innebærer svikt i evnen til å tolke sanseinntrykk; som kan opptre ved f.eks. demens eller hjerneskade/sykdom.

## Kilder
*  agnosi i Den Store Danske Encyklopædi
Apraksi

**Apraksi** er en nevrologisk tilstand som innebærer tap av evnen til å utføre innlærte bevegelsesmønstre, selv om den rammede ønsker og er fysisk i stand til å utføre bevegelsen. Det foreligger ikke lammelser eller nedsatt følelse i de muskelgruppene som skulle bli brukt ved bevegelsen. Heller ikke skyldes det at pasienten ikke forstår den oppgaven som skal utføres. Vedkommende får bare ikke til å gjøre det. 

Årsaken er en hjerneskade. I de fleste tilfeller er skaden lokalisert nær de områdene i hjernebarken som styrer språket. De ligger i hjernens venstre hemisfære. Derfor vil pasienter med apraksi også ha afasi.

Apraksi er svikt i utføringen av viljestyrte, målrettede handlinger som ikke skyldes lammelser, tap av følesans eller forandringer i bevegelsesapparatet.

## Referanser


## Litteratur
*Eli R. Bjørneby: *Apraksi og ADL-funksjon hos voksne hjerneslagpasienter* Hovedoppgave 1981
*Astrid E. Andersen og Torhild Holthe: 	*Aldersdemens fra sansing til handling* 1994, ISBN 82-91054-17-7

## Se også
*Afasi
*Hjerneslag
*Nervesystemet
Roald Amundsens gate (Oslo)

:::*Se [[Roald Amundsens gate|pekerside]] for flere forekomster av Roald Amundsens gate.*

**Roald Amundsens gate** (6) er en gate i Oslo sentrum oppkalt etter Roald Amundsen. Gaten går fra Fridtjof Nansens plass til Karl Johans gate.

Roald Amundsens gate var tidligere navnet på gaten som nå heter Olav Vs gate. Da bystyret i 1992 bestemte å døpe om Roald Amundsens gate til Olav Vs gate, ønsket de fortsatt å ha en gate oppkalt etter Roald Amundsen. En del av Universitetsgata ble valgt. Dermed er landets tre fremste polarforskere samlet på et lite område, siden Fridtjof Nansens plass og Otto Sverdrups gate er i umiddelbar nærhet.

## Litteratur
* 

## Eksterne lenker
*
Delphyne Peretto

**Delphyne Peretto** (født 8. februar 1982 i Albertville) er en fransk tidligere skiskytter. Hun debuterte i verdenscupen sesongen 2004/05 på Beitostølen. Etter beskjedne plasseringer i de individuelle konkurransene, var hun med på å sikre fransk bronse i sin aller første verdenscupstafett.

Hun gikk samtlige renn i OL 2006 i Torino, og oppnådde sin beste individuelle plasseringer på sprinten, der hun ble nummer 14. Hun deltok også på stafetten, der Frankrike tok en overraskende bronsemedalje.

I VM i skiskyting 2007 i Antholz vant hun sin første VM-medalje med sølv på 4 x 6&nbsp;km stafett. Hun tok sin andre VM-medalje da hun var med på Frankrikes lag som tok bronse på stafetten i VM i skiskyting 2008 i Östersund.

## Eksterne lenker
* 
* Statistikk hos ''Biathlonworld''
Teja Gregorin

**Teja Gregorin** (født 29. juni 1980 i Ljubljana) er en slovensk tidligere skiskytter.

Hun var på Slovenias skiskytterlandslag fra 2002 til 2017. Hun debuterte i verdenscupen i 2003 i Kontiolax. Fra midten av sesongen 2004/2005 har hun regelmessig plukket poeng i verdenscupen.

Under OL 2006 i Torino deltok hun i alle øvelsene og plasserte fra 14.- til 19.-plass i de individuelle rennene, mens Slovenia kom på sjetteplass i stafetten.

Gregorin var den eneste utøveren som fikk påvist positiv dopingtest fra Vinter-OL 2010 i Vancouver etter retestingen i oktober 2017 som ga utslag på det forbudte veksthormonet GHRP-2. I desember 2017 ble hun utestengt og alle hennes resultater fra OL i 2010 ble strøket.

## Referanser


## Eksterne lenker
*
Carlos Valderrama

**Carlos Alberto Valderrama Palacio** (født 2. september 1961 i byen Santa Marta i Colombia) er en tidligere fotballspiller. Han anses av mange for å være tidenes beste colombianske fotballspiller.

I løpet av karrieren spilte han for Union Magdalena, Millionarios, Deportivo Cali, Montpellier, Real Valladolid, Independiente Medellin, Atletico Junior, Tampa Bay Mutiny, Miami Fusion og Colorado Rapids.

Carlos Valderrama var en typisk playmaker og tilrettelegger for sine medspillere. Han var god til å holde på ballen, og hadde et fantastisk blikk for spillet.

Han spilte 111 landskamper for  (rekord), og scoret 11 mål. Han var kaptein på landslaget under VM-sluttspillene i 1990, 1994 og 1998.

## Referanser


## Eksterne lenker
* 
* Ukas legende: Carlos Valderrama
Elisabeth von Dyck

**Elisabeth von Dyck** (født 1951, død 4. mai 1979 i Nürnberg) var trolig medlem av den venstreekstreme terrororganisasjonen RAF. 

I 1975 ble det utstedt arrestordre på Dyck for våpensmugling fra Sveits til Tyskland. Etter seks måneders varetektsfengsel i Köln ble hun løslatt. Sommeren 1977 ble det på nytt utstedt arrestordre på henne for støtte til en terrororganisasjon. Nederlandsk politi forsøkte 22. september 1977 å arrestere Dyck og Knut Folkerts. Folkerts skjøt politibetjenten og Dyck klarte å flykte.

Vitnet Monika von Seckendorff uttalte 26. oktober 1997 under rettssaken mot Monika Haas at hun etter bortføringen av Hanns-Martin Schleyer i 1977 hadde bodd i et lite hus i Bagdad sammen med Friederike Krabbe og Elisabeth von Dyck. Elisabeth von Dyck var også aktiv i *[[Sozialistisches Patientenkollektiv]]* og *Komitee gegen Folter*. 

Den 4. mai 1979 ble Dyck skutt av politiet under et forsøk på arrestasjon i en leilighet i Stephanstraße 40 i Nürnberg, som en tid hadde vært under overvåkning. Politiet oppgav at hun hadde forsøkt å gripe til våpen.

## Referanser
Per Frisch

**Per Frisch** (født 29. november 1951) er en norsk skuespiller. Han er tilknyttet Nationaltheatret.

Han har også bidratt til dubbing av flere tegnefilmer og -serier, samt lest inn lydbøker. Han ble nominert til Amandaprisen 2016 i klassen beste mannlige birolle for *[[Pyromanen]]*.

## Noen roller
* Malefor i The Legend of Spyro: Dawn of the Dragon (Videospill, 2008)
* Begriffenfeldt i Peer Gynt (Egypt 2006)
* Jan Erik Holm i Fox Grønland (TV 2 2001, 2003)
* Faust i Adjø solidaritet (Film, 1985)
* Oddvar Claesen og Mikael Hermansen i *[[Hotel Cæsar]]* (2000 og 2012)
* Ingemann i *[[Pyromanen]]* (film, 2016)
* Hasse i *[[Blindsone (film)|Blindsone]]* (film, 2018)

## Referanser


## Eksterne lenker
*
Gymnasium

**Gymnasium** (via latin *gymnasium* fra gresk *gymnasion*), i Norge også kjent under kortformen **gymnas**, er i en rekke land betegnelsen på et videregående skoleslag som kvalifiserer for opptak til høyere utdannelse. I Norge var gymnasene det som rundt 1980 ble den videregående skoles allmennfaglige studieretning (studieforberende utdanningsprogram).

## Historie
Det greske ordet γυμνάσιον (*gymnásion*), fra gresk γυμνός (*gymnós*), «naken», ble først brukt i antikkens Hellas, i betydningen et sted for både fysisk og intellektuell utdanning av unge menn. Den siste betydningen av et sted for intellektuell utdanning vedvarte på mange europeiske språk.

Betydningen av gresk *gymnasion* var et «offentlig sted hvor atletiske øvelser ble praktisert», flertallsbøyning «fysiske øvelser, fra *gymnazein*, «å trene», bokstavelig «å trene naken», fra *gymnos*, «naken», avledet fra indoeuropeisk **nogw-mo-*,  suffikset av **nogw-*, «naken». Betydninga ‹trene fysisk› finnes fortsatt i ordene gymnastikk, gym, og gymsal. Se hovedartikkel, *[[Gymnasion]]*.

De første universitetene i Italia i middelalderen ble noen steder kalt *gymnasium* eller *academia*, senere ble betegnelsen *universitet* den vanlige. Under reformasjonen i Tyskland ble det etablert høyere læreanstalter som ble kalt gymnasier. Disse utviklet seg til *gymnasia academica*, som på mange måter fungerte som universiteter.

Med tiden fikk gymnasiene sin moderne form: Læreanstalter som har rett til å dimittere elever til universiteter. Sverige fikk sitt første gymnasium i 1620 (Västerås) og Danmark i 1621 (Odense). De danske latinskolene ble omdannet til gymnasier i 1903. Betegnelsen gymnasium ble i hovedsak brukt i Norden, tysktalende land og Russland. 

## Norge

I Norge ble betegnelsen gymnasium innført etter tysk mønster ved skoleloven av 1869. Etter hvert ble det mer vanlig å bruke kortformen gymnas. Elever som bestod gymnasiet fikk examen artium, som gjorde det mulig å bli opptatt ved universiteter og høyskoler. Gymnas(iet) omfattet språkfag, realfag og det som senere ble kalt allmennfag. I 1970-årene ble yrkesskolene og gymnasiene slått sammen og heretter kalt videregående skole. Gymnas tilsvarer omtrent dagens *program for [[studiespesialisering]]*.

Enkelte videregående skoler i Norge har fortsatt *gymnas* eller *gymnasium* som en del av navnet. Spesielt gjelder dette private videregående skoler.

## Referanser


## Se også
* Gymnasion
* Høyere allmennskole
* Allmenfag

## Eksterne lenker
*
Basja av Israel

**Basja** (hebraisk: ; *Baʿasha*, «Baal hører») var den tredje kongen av det nordlige israelittiske tistammeriket Israel. Han var sønn av Ahia fra Jissakars stamme. Basjas historie er fortalt i kapitlene 15 og 16 i *[[Første Kongebok]]* i den hebraiske Bibelen (Det gamle testamente).

Basja ble konge av Israel i det tredje året til Asa, konge av Judea. William F. Albright har datert Basjas kongedømme til 900-877 f.Kr, men Edwin R. Thiele mener han var konge i 909-886 f.Kr. Basja tok makten ved å drepe den tidligere kongen, Nadab, fulgt av utryddelsen av hele Jeroboams hus (Nadabs far og familie). Basja hadde tidligere vært en offiser i Nadabs hær.

I løpet av Basjas 23 år lange kongedømme var han stadig i krig med Asa, konge av Judea. Basja allierte seg med Aram-Damaskus og forsøkte å kvele Judeas handel ved å befeste Rama, en mindre by rundt 8&nbsp;km nord for Jerusalem. Som mottrekk bestakk kong Asa den arameiske kong Ben-Hadad I til å skifte side og angripe Israel, noe som førte til at Israel tapte de omfattende områdene i Dan og Naphtali nordvest for Genesaretsjøen. Basja ble da tvunget til å trekke seg fra Rama.

Selv om Basja klarte å sitte med makten livet ut i Israel, var han ikke uten motstandere. Profeten Jehu, sønn av Hanani, forutså ødeleggelsen av hele Basjas dynasti slik Basja selv hadde gjort med Nadabs familie. Jehus profeti ble oppfylt med drapet på Basjas sønn Ela

## Referanser
Simri av Israel

**Simri** eller *Sambri* (hebraisk: , *Simrī*, «prisverdig»; latin: *Zambri*) var den femte kongen av kongedømmet Israel, men kun i syv dager. William F. Albright har datert Elas kongedømme til 876 f.Kr, men Edwin R. Thiele mener han var konge i 885 f.Kr. Hans historie er fortalt i kapittel 16 i *[[Første Kongebok]]* i den hebraiske Bibelen (Det gamle testamente).

Simri var leder for den ene halvparten av stridsvognene til kong Ela da han gjorde en sammensvergelse sammen med andre, og drepte kongen i Tirsa da kongen var beruset, og utryddet dessuten hele hans familie. Deretter overtok Simri tronen. Imidlertid kom han kun til å herske i syv dager da hæren valgte Omri som konge, og med hærens støtte, beleiret Omri festningsbyen og hovedstaden Tirsa. Da Simri innså at hans posisjon var uholdbar, satte han fyr på kongeborgen og drepte således seg selv.

Omri ble først konge etter fire år med borgerkrig mot Tibni, en annen som krevde Israels trone.

Navnet Simri ble en stående vending for en forræder som myrdet herre. Da Jehu ledet et blodig opprør for å ta Israels trone, drepte både Joram, konge av Israel, og Ahasja, konge av Judea, og deretter dro til festningen i Jisre'el for å få henrettet dronning Jesabel, møtte hun ham med følgende ord: «Kommer du i fredelig ærend, du Simri som har drept din herre?»  I John Drydens politiske satire *Absalom and Achitophel* (1681/1682) representerer figuren Simri hertugen av Buckingham.

Simri var samtidig med Asa, konge av Judea.

## Referanser
Atalja

**Atalja** er en bibelsk skikkelse. Hun var datter av Israel-kongen Ahab og hans tyriske dronning Jesabel og judakongen Jorams dronning (2 Kong 8,18).

Etter hennes manns og hennes sønns dårlige styre, grep Atalja makten i Judariket (2 Kong 11). Hun lot drepe alle sine sønnesønner, men prestene hadde reddet en, Joasj. Etter seks års styre, som gav innpass for fremmed gudsdyrkelse og innflytelse, ble hun styrtet, og Joasj ble konge.

Tragedien *Athalie* av Jean Racine bygger på disse hendelsene.

## Referanser
Spett

:*Se også: [[hakkespetter]] og [[spettefugler]]*
**Spett** er en jernstang som brukes som redskap for å stikke hull i jord og grus eller som vektstang når en skal lirke ut stein som sitter vanskelig til. Stanga er rund eller åttekantet og tynnest i enden man holder i. Den blir firkantet og tykkere mot nedre enden som ender i en flat spiss.

Dreiemomentene er like store, men motsatt rettede, på hver side av spettet. Langs hele spettet befinner det seg bøyekrefter som avtar med avstanden fra vippepunktet. Derfor er tykkelsen størst i den nedre delen og kan avta mot håndtaket.

Spett finnes i flere størrelser. Mest vanlig er et lite, én meter langt som er lett å få med seg også i ulendt terreng, og et større og tyngre som gir mulighet for tyngre løft.

Arbeidsmåten for å stikke hull, for eksempel til hesjestaur, er å løfte spettet loddrett og kyle det ned i jorden så hardt en makter. Blir hullet ikke stort nok, rører man spettet rundt, løfter det opp og stikker en gang eller flere i samme hullet.

Som vektstang gjør spettet det mulig å lirke og rikke på steiner som er mange ganger tyngre enn en kan løfte.

## Folklore
God bygdetradisjon er å avse ett av sine mest avholdte spett til nærboende som går til det skritt å inngå ekteskap. Fra tiden før middelalderen var spettet det redskap som gjorde at bonden kunne sette opp et gjerde slik at buskapen holdt seg innenfor trygge omgivelser, samtidig som eventuelle inntrengere ble holdt utenfor. 
Fra dette trekkes paralleller til samlivet mellom mann og kone – rammen rundt et ekteskap skal være solid og trygt. Det er derfor sterk symbolikk å forære et spett til den eller de som inngår ekteskapsløfte. Dette vil bidra til at ekteskapet varer til døden skiller hverandre ad, samtidig som at alle medlemmer av familien holdes beskyttet fra farer som truer utenfra. 

## Se også
*Brekkjern
*Hakke
*Vektstang
*Kile
Dominique Gisin

**Dominique Gisin** (født 4. juni 1985) er en sveitsisk alpinist. Hun gjorde seg først bemerket ved å bli nummer fire i utforrenet under junior-VM 2005 i Bardonecchia.

Hun debuterte i verdenscupen i utforrennet i Lake Louise i desember 2005. Etter å overraskende ha kjørt ned til beste tid i treningsomgang, skadet hun kneet i selve rennet, og måtte ta en pause fra konkurranser i fire måneder.

Hun kjempet seg tilbake til det sveitsiske verdenscuplaget, og oppnådde en 9.-plass i karrierens fjerde verdenscuputfor i Val-d’Isère. Hun kjørte inn til karrierebeste med andreplass i utforrennet i Altenmarkt i januar 2007. Den første verdenscupseieren kom i utforrennet samme sted to år senere, da hun og Anja Pärson kjørte inn til samme tid.

Under VM 2007 i Åre kjørte hun inn til femteplass i utfor.

I OL 2014 ble hun olympisk mester i utfor. Hun delte seieren med Tina Maze.

## Verdenscupseire

* delt seier med Anja Pärson

## Referanser


## Eksterne lenker
* 
*
Jojakim

**Jojakim** er et hebraisk navn som muligens betyr «Jahve oppreiser». 

*Jojakim av Juda
*Jojakim (prest)
Sørdalen

**Sørdalen** ligger i Åfjord kommune på Fosenhalvøya i Trøndelag, og er den sørligste av kommunens tre store daler. Sørdalen er rik på natur, og jakt- og fiskemuligheter. Navnet Sørdalen brukes om hele dalføret, men også spesielt om bygda nederst i dalen, ved de to innsjøene Storvatnet og Litlvatnet.

I Sørdalen ligger Breivold kraftverk ved Kvernaelva, et tilløp til Sørdalselva, og ved Morrvollen Sørdalskverna, ei historisk bygdekvern. Øverst i dalen, vest for Skansen, befinner seg Boernebahke, en innsamlingsplass for rein. Den ligger ved fylkesvei 6330, hovedveien gjennom dalen.

Sørdalen ble totalisolert under en flom i januar 2006, da den mistet veiforbindelse både oppover og nedover dalen, samt telefontilgang. Mobiltelefonnettet hadde ikke dekning der, men etter flommen ble det bygget ut etter krav fra befolkningen i dalen. 

Det fantes en egen skole og barnehage i Sørdalen frem til 2010, da den ble nedlagt.

## Referanser
Eli (bibelsk person)

**Eli** var ifølge Bibelen yppersteprest og tjente ved Tabernakelet i Sjilo. 

Han sies å ha vært dommer i 40 år. Den unge seeren Samuel ble mottatt som tempeltjener av ham. Elis to sønner oppførte seg meget dårlig, men han grep inn i liten grad. Det ble krig med filisterne og hans to sønner drog ut og hadde med seg paktens ark. I denne krigen falt de to sønnene og paktens ark ble stjålet. Ved budskapet om dette falt han ned fra sin stol og brakk nakken.

## Referanser
Megatech

**Megatech** er et indonesisk selskap som har vært involvert i utviklingen av flere superbiler. Selskapet eies av Hutomo (Tommy) Mandala Putra, president Suhartos yngste sønn, og Mycom Setdco, et underselskap av Mycom Bhd basert på Bermuda.

I 1994 kjøpte Megatech merket Lamborghini for 40 millioner amerikanske dollar, og solgte det videre til Volkswagen-gruppen i 1998. Selskapet er også kjent for å stå bak bilmerket Vectors fall etter at Tommy Suharto underslo store summer fra selskapet.
Vector Motors Corporation

**Vector Aeromotive Corporation** er en bilprodusent som opprinnelig var basert i California, men som senere flyttet til Florida. Selskapet ble stiftet i 1972 av Jerry Wiegert, og avsluttet bilproduksjonen på 1990-tallet. Selskapet ble nylig gjenopplivet, men Wiegert har fortsatt ikke produsert noen biler. Vector krediteres som USAs første forsøk på å konkurrere med europeiske superbilprodusenter som Ferrari, Lamborghini og Lotus.

## Eksterne lenker
* Vector Supercars
* Vector Aeromotive Club
Pandur

**Pandur** er et østerriksk pansret personellkjøretøy fra Steyr-Daimler-Puch.  Det finnes i 6×6- og 8×8-utgaver, og er produsert i to generasjoner.  Det ble tatt fram på privat initiativ fra produsenten i 1979.

Pandur er eller har vært i tjeneste i Belgia, Gabon, Kuwait, Tsjekkia, Slovenia, USA, Østerrike og Portugal.

## Eksterne lenker
* Produsentens hjemmeside (engelsk)
* Bilder fra den østerrikske hæren
Myra (Kristiansund)

**Myra** er et boligområde på Kirkelandet i Kristiansund, og ligger avgrenset med Brunsvika i nord, St. Hanshaugen i øst, Vugga/Vanndamman i sør og havet i vest. Selve kjernen av Myra består av gatene Siktepunktet, Skytterveien, Blinken, Kruttstien, Riflestien, Margrethes Fryd og Myraveien. Utenom dette så har man Vinkelveien, Banaveien og Omveien, samt deler av følgende veier; Hagbart Brinchmanns vei, Kaasbøls vei, Nummedals vei og St Hansveien, som også må regnes som en del av Myra. I gamle dager var det kun Myra gård og et skytterlag med navn *Kristiansund SL* som holdt til i Myra, men nå er området godt utbygd.

I dag finner man blant annet barnehager, blomsterbutikk og helsestasjon her, samt en fotballbane. Tidligere har det også vært drevet koloninalvirksomhet i Myra.

## Se også
* *[[Grunnkretser i Kristiansund kommune]]*

## Eksterne lenker
* Brunsvika-nytt – Nyheter fra Brunsvika, Karihola, Myra og nære områder i Kristiansund.
Stavanger svømmehall

**Stavanger svømmehall** er en svømmehall i Stavanger kommune som sto ferdig i 1971. Byggets arkitekter var Gert Walter Thuesen og Jacob Grytten. Bygningen har en grunnflate på 1250 kvadratmeter. Den kostet rundt 20 millioner kroner og 7000 kubikkmeter betong ble brukt. Svømmehallen har et 25 meters basseng med stupetårn, et barnebasseng samt badstu og solarium.

Isolasjonsmasse som inneholder asbest ble brukt i taket for å dempe støy. Denne sprøytemassen begynte i februar 2007 å løsne etter sprengningsarbeider i Olav Kyrresgate rundt rådhuset. Svømmehallen ble stengt frem til 1. september 2007.

Rådhuskvartalet og svømmehallen varmes mest av 500&nbsp;kW varmepumpe og biogass fra kloakk.

## Referanser


## Eksterne lenker
*
Henrik I av Frankrike

**Henrik I** (født 4. mai 1008 i Reims, død 4. august 1060 i Vitry-en-Brie) var konge av Frankrike i perioden 1031&ndash;1060.

## Liv og virke
### Bakgrunn
Henrik I var andre sønn av kong Robert II og hans tredje hustru Constance av Arles. Fra 1017 til 1032 var han hertug av Burgund. Da storebroren Hugo døde i 1025, ble Henrik den 14. mai 1027 kronet som konge i Reims og ble sin fars medregent. 

### Konge
Etter farens død besteg han tronen som enehersker mot både morens og rikets mektige vasallers vilje. Disse hadde foretrukket hans lillebror Robert (1011–76). Tross denne motstanden klarte Henrik å få støtte fra sin svigerfar, keiser Konrad II og fra hertugen av Normandie, Robert. Til gjengjeld måtte han overdra hertugdømmet Burgund til broren. 

I de første år av sin regjeringstid måtte Henrik sette seg til verge mot den mektige grev Odo av Blois og Champagne. Som nevø av kong Rudolf III av Burgund, som var død barnløs den 2. februar 1032, gjorde Odo krav på herredømmet over Burgund. Det fikk Henrik forpurret, idet han i 1033 kom til en forståelse med keiser Konrad i Deville ved Maas. Konrad hadde nemlig selv siden 1006 gjort et arvekrav gjeldende på den burgundiske krone. Nå og på bakgrunn av avtalen med Henrik kunne Konrad fordrive Odo fra Burgund, selv ta i mot adelens hyldning og integrere kongeritet Burgund i Det tysk-romerske keiserrikes maktområde.

Som formynder for Robert den prektiges sønn, Viljam, som mindreårig etterfulgte sin far som hertug av Normandie i 1035, hjalp han ham i kampen mot sine vasaller og sikret ham hertugdømmet i 1047 ved et avgjørende slag i Caen. Senere havnet Henrik selv i strid med Wilhelm, da sistnevnte ble Henrik for maktfull. Viljam vant over Henrik i 1054 ved slaget i Mortemer og igjen fire år senere i slaget ved Varaville. Vilhelm fikk i England tilnavnet *Erobreren*.
   
Henriks regjeringstid var en lang rekke blodige kamper. Han tapte Burgund, men det lyktes ham å vinne Sénonais. I denne vanskelige tid proklamerte de franske biskoper først *[[Gudsfred]]* (latin: *Pax dei*), og senere *Guds våpenhvile* (*Treuga Dei*). Disse begreber ble skapt som tilføyelser til kirkefreden ved synoden i Charroux i Vienne i 898 av den tidlige middelalders bots- og reformbevegelse.

### Død
Henrik ble gravlagt i Saint-Denis basilika. Hans eldste sønn, Filip, etterfulgte ham på tronen, til 1067 under delt formynderskap av sin mor, Anna av Kyiv og sin onkel Balduin V av Flandern (gift med Filips faster, Adèle av Frankrike).

## Ekteskap og etterkommere
Henrik var forlovet med Mathilde av Franken (ca. 1027–34), som var datter av keiser Konrad II. I 1034 ble han gift med Mathilde av Friesland (ca. 1025–44), (død i barselseng). Hun var datter av markgreve Liudolf av Friesland. Den 19. mai 1051 ble han gift med Anna av Kyiv som var datter av Jaroslav I av Kyiv og den svenske prinsessen Ingegjerd Olofsdatter.

Med Anna fikk han følgende barn:
* Filip (1052–1108), i 1059 konge og medregent, 1060 konge av Frankrike 
* Robert (ca.1054-ca. 1065)
* Emma (1055–1109)
* Hugo (1057–1102), 1087 greve av Vermandois

## Referanser


## Eksterne lenker
* 
* Foundation for Medieval Genealogy
Nettkamera

Et **nettkamera** (populært **webcam**) er et digitalt kamera som brukes til å kommunisere med andre over internett eller som et overvåkningskamera slik at man kan gå inn på en nettadresse å se. Bildene blir som oftest sendt til en annen person i sanntid over Internett.

## Programmer som man kan bruke nettkamera sammen med
*Skype
*iChat
*MSN
*AMSN
*Yahoo

## Eksterne lenker
* Webcam directory
* Chatter.no Tilbyr chattetjeneste med webcam-muligheter
Arne Hülphers

**Arne Gunnar Valter Hülphers** (født 4. april 1904 i Trollhättan, død 24. juli 1978 i Häradshammar på Vikbolandet i Östergötland) var en svensk jazzmusiker (piano) og orkesterleder.

Han studerte musikk i Stockholm, hvorpå han spilte i diverse band. Hans eget Fenixorkester var fast på dansestedet Fenix-Kronprinsen (1934–1939), og var en videreføring av Håkan Eichwalds orkester.

Foruten hans kone Greta Wassberg var besetningen Gösta Törner på trompet, Erik Eriksson på saksofon og Miff Görling/Julius Jacobsen på trombone. Orkester spilte blant annet med Coleman Hawkins (1935).

Fenixorkesterets utgivelser av *Cocktail för två*/*Kärleken är ny varje dag * (1934) og *Enda en liten chans* (1935) solgte meget, med sang av Zarah Leander. På 1940-tallet ledet han besetninger, med norske Cecil Aagaard, såvel som danske Arne Lamberth trompet. Han var en tid husmusiker i Göteborg (1948–49) samt ofte å finne i de svenske folkparker.
Etter å ha giftet seg med Leander (1956) ledet han sitt orkester som backing for henne, og ga blant annet ut *Jag har blivit mycket bättre*/*Sekelskiftets luft* (1957).

## Referanser


## Eksterne lenker
* 
* 
*
Silvan Zurbriggen

**Silvan Zurbriggen** (født 1981) er en sveitsisk alpinist.

Hans beste mesterskapsprestasjon er sølvmedaljen i slalåm fra VM 2003 i St. Moritz.
I verdenscupen har han to seire, i kombinasjonen i Kitzbühel 25. januar 2009 og i utfor i Val Gardena 18. desember 2010. Hans første tre pallplasseringer var en andreplass i slalåm i Sestriere i desember 2004, en tredjeplass i kombinasjonen i Wengen i januar 2007 og en tredjeplass i kombinasjonen i Kvitfjell Alpinanlegg i mars 2007. Etter et fall i utforløypa i Val Gardena 15. desember 2007, måtte han stå over resten av den sesongen. I Vinter-OL 2010 kjørte han inn til bronse i kombinasjonen.

## Pallplasseringer i verdenscupen

## Referanser


## Eksterne lenker
* 
*
Kuben

**Kuben** viser vanligvis til bestemt form av kube, et tredimensjonalt, terningformet objekt. Kuben har flere betydninger:

* Kuben, eller kubein er et brekkjern, et verktøy
* Kuben Hønefoss, Hønefoss' største kjøpesenter
* Kuben videregående skole i Oslo
* Kuben yrkesarena i Oslo
* Kuben Arendal. Museums- og arkivbygg i Arendal, og en del av den konsoliderte museumsenheten Aust-Agder museum og arkiv

## Se også
* Bikube, bolig for honningbier som brukes i birøkt
* Bikuben (pekerside)
Šar Planina

**Šar Planina** eller **Šarfjellene** er en fjellkjede på grensen mellom Kosovo, Nord-Makedonia og Albania. Kjeden strekker seg over cirka 80 kilometer og er  bred. Den høyeste toppen er Titov Vrv, som er 

Navnet *Šar Planina* følger av serbisk og makedonsk Шар Планина, Šar Planina. På albansk heter kjeden *Malet e Sharrit*, *Mali i Sharrit*, eller i all enkelhet *Sharr*.

Den kosoviske delen av Šar Planina er vernet gjennom opprettelsen av Sharri nasjonalpark i 2012.

## Referanser


## Eksterne lenker
*
Finnvollheia

**Finnvollheia** (sørsamisk: *Raassje*) er et fjell på grensa mellom kommunene Åfjord og Namsos i Trøndelag. Det har en høyde på 675,3 meter over havet og er det høyeste fjellet på Fosen.

For praktiske formål kan en si at grensa går over toppen, men strengt tatt bommer grensa på toppunktet med noen meter. Det høyeste punktet i Åfjord kommune er derfor litt lavere; 675,05 moh.

## Referanser




## Eksterne lenker
*
Clark Terry

**Clark «Mumbles» Terry** (født 14. desember 1920 i St. Louis, død 21. februar 2015 i Pine Bluff) var en amerikansk jazzmusiker (trompet og flygelhorn), kjent fra en rekke innspillinger.

Etter å ha tjenestegjort i US Navy (1942–45) spilte han med Charles Barnet (1947) og Count Basie (1948–51). Hans berømmelse steg som medvirkende i Duke Ellingtons orkester (1951–59), og han ble (med Miles Davis) en av de tidligste jazzutøvere på flygelhorn (1958). Terry spilte så i NBCs fjernsynsorkester under Doc Severinsen (1959–71) der han utviklet sin særegne mumlende scatteknikk. Han besøkte Paris med Quincy Jones (1959–60).

Med Oscar Petersons trio og Bob Brookmeyer kvintett ga han ut flere bestselgere i 1966. Samme året var han og Dexter Gordon trekkplaster på Kongsberg Jazzfestival, men begge meldte avbud en uke før. Han var på Moldejazz i 1971 med Jaki Byard på piano, Niels-Henning Ørsted Pedersen på bass og nordmannen Espen Rud på trommer. I 1973 var han tilbake i Molde med Clark Terry Big Band (amerikanske musikere). Ellers var han instruktør og utøver i det norske Bodega Band i Trondheim og gjorde opptak med de i 1978. Andre skandinaver han samarbeidet med var Arne Domnérus, Mads Vinding og Lennart Åberg. I 1985 reiste han rett fra cruisejazz på SS «Norway» til konsert på Oslo Jazzhus. Han meldte avbud til Moldejazz i 1988 men rakk Oslo Jazzfestival uka efter. Atter var han ved Oslo Jazzfestival med egen kvintett i 1992. I 1996 gjestet han Sandvika med kvintett. I 1999 rakk han Molde Jazzfestival med påfølgende visitt ved Oslo Jazzfestival på Cosmopolite. Fra 2000 ledet han sin egen «Clark Terry Jazz Festival» ved University of New Hampshire.

## Referanser


## Eksterne lenker
* 
* 
* 
* pbs.org  med lydklipp og biografi
Kirkeprovins

En **kirkeprovins** er i Den romersk-katolske kirke et område med felles erkebiskop eller metropolitt (i oldkirken en betegnelse for en biskop i en provinshovedstad). En kirkeprovins omfattet flere bispedømmer.

## Den nordiske kirkeprovins

Inntil 1104 var engelske og tyske erkebisper i strid om overhøyheten over de nordiske katolikker. De nordiske kirkene var i utgangspunktet underlagt erkebispedømmet i Hamburg-Bremen.
 
I 1104 ble det opprettet en nordisk kirkeprovins med den danske biskop Asser i Lund som erkebiskop. 
 
I 1153 ble Norge (med Isle of Man, Orknøyene, Shetland, Færøyene, Island og Grønland) utskilt som en egen norsk kirkeprovins. Biskopen i Nidaros i Trondheim ble erkebiskop. 
  
I 1164 fikk biskopen av Uppsala en fortrinnsstilling fremfor de andre svenske biskopene. Erkebiskopen av Lund bevarte dog sin stilling som primas (den første) både for den svenske og den danske kirkeprovins.

## Referanser
Sofieprisen

**Sofieprisen** (engelsk: **The Sophie Prize**), er en internasjonal hedersbevisning som hvert år blir delt ut til enkeltpersoner eller organisasjoner som arbeider for godt miljø og bærekraftig utvikling. 

Stiftelsen som deler ut prisen ble grunnlagt i 1997 som *Sofie-Stiftelsen* av den kjente norske forfatteren Jostein Gaarder, og hans kone Siri Dannevig, men skiftet i 2010 navn til Sofieprisen. Prisen og stiftelsen er oppkalt etter Gaarders roman *[[Sofies verden]]*. Prisvinneren mottar 100&nbsp;000 amerikanske dollar. Prisen ble siste gang delt ut i 2013.

## Prisvinnere

* 1998: Environmental Rights Action, Nigeria
* 1999: Herman Daly, USA, og Thomas Kocherry, India
* 2000: Sheri Liao, kinesisk journalist og miljøaktivist
* 2001: ATTAC Frankrike
* 2002: Erkebiskop Bartholomeus I, patriark i Konstantinopel siden 1991
* 2003: John Pilger, australsk journalist og dokumentarfilmskaper
* 2004: Wangari Maathai, politisk miljøaktivist fra Kenya
* 2005: Sheila Watt-Cloutier, kanadisk inuittaktivist
* 2006: Romina Picolotti, argentinsk advokat og menneskerettighetsaktivist
* 2007: Göran Persson, tidligere svensk statsminister
* 2008: Gretchen C. Daily, amerikansk biologiprofessor
* 2009: Marina Silva, politisk miljøaktivist fra Brasil
* 2010: James Hansen, amerikansk klimaforsker
* 2011: Tristram Stuart, britisk aktivist og forfatter
* 2012: Eva Joly, norsk-fransk korrupsjonsjeger, jurist og politiker
* 2013: Bill McKibben, amerikansk journalist, forfatter og miljøforkjemper.


Fil:Bartolomew I.jpg|Patriarken i Konstantinopel,  Bartholomeus I, fikk den internasjonale miljøutmerkelsen Sofieprisen i 2002
Fil:John Pilger in August 2011.jpg|Den australske miljøjournalisten John Pilger mottok Sofieprisen i 2003
Fil:Wangari Maathai portrait by Martin Rowe.jpg|Den kenyanske biologen, miljøvernforkjemperen og politikeren Wangari Maathai fikk Sofieprisen i 2004. Samme år fikk hun også Nobels fredspris
Fil:Goran Persson in 2006.jpg|Den tidligere svenske statsministeren Göran Persson fikk Sofieprisen i 2007
Fil:Marinasilva13122006.jpg|Den brasiliansk miljøvernforkjemperen og politikeren Marina Silva fikk Sofieprisen i 2009.
Fil:James Hansen Oslo 2010.jpg|Den amerikanske klimaforskeren James Hansen ble tildelt Sofieprisen 2010
Fil:Europe Ecologie closing rally regional elections 2010-03-10 n16.jpg|Den norsk-franske korrupsjonsjegeren Eva Joly fikk prisen 2012
Fil:Bill McKibben at RIT-3.jpg|Sofieprisens siste mottaker, Bill McKibben


## Se også
* Jostein Gaarder
* *[[Sofies verden]]*

## Referanser


## Eksterne lenker
*
Rudi Nierlich

**Rudolf «Rudi» Nierlich** (født 20. februar 1966, død 18. mai 1991) var en østerriksk alpinist.

I junior-VM i alpint 1984 tok han gull i storslalåm. Han vant europacupen i alpint sammenlagt sesongen 1985/86.

Nierlich tok gull i både slalåm og storslalåm under VM 1989 i Vail, og forsvarte storslalåmseieren under VM 1991 i Saalbach. Han var kjent for sin risikable kjørestil, han kjørte ofte ut i renn.

Han vant åtte renn i verdenscupen (se oversikten under).
 
Rudolf Nierlich omkom i en bilulykke i 1991.

## Verdenscupseire

## Referanser


## Eksterne lenker
*
Filmredaksjonen

***Filmredaksjonen*** er et norsk filmprogram som gikk på NRK2 fra 1996 til 2001. Programmet ble ledet av Lars Gudmestad den første tiden, deretter av Pål Bang-Hansen og Brita Møystad Engseth. Programmet gikk i korthet ut på at programlederne anmeldte og viste klipp av aktuelle filmer som gikk på kino i Norge. Det var også en innslag fra filmfestivaler. Det var slik sett, mye likt ''Filmmagasinet'' som gikk 1961-89. Filmanmeldelser, der det ble gitt fra null til seks stjerner, var sentralt i programmet.

## Seertall
Programmet hadde lave seertall. Spesielt siste år da antall seere sank til 20 000.

## Referanser


## Eksterne lenker
*
Hannes Trinkl

**Hannes Trinkl** (født 1. februar 1968 i Windischgarsten) er en tidligere østerriksk alpinist.

Etter store skadeproblemer i starten av karrieren, debuterte Trinkl i verdenscupen i 1991. Den første av i alt seks seire i verdenscupen vant han 22. desember 1993.

I OL 1998 i Nagano tok Trinkl bronse i utfor. Karrierens høydepunkt kom i VM 2001 i St. Anton, der han vant gull i utfor. Han la opp i 2004.

## Verdenscupseire

## Referanser


## Eksterne lenker
* 
* Hannes Trinkls hjemmeside
Kampen Janitsjarorkester

**Kampen Janitsjarorkester** er et janitsjarkorps som ble stiftet i Oslo i 1929. Korpset holdt opprinnelig til på Kampen i bydel Gamle Oslo, og tok navnet sitt derfra.

Kampen Janitsjarorkester har bare mannlige medlemmer. Orkesteret spiller oftest lokalt i Oslo, men har også opptrådt andre steder i Norge og utenlands.

Musikalsk leder fra januar 2021 er trombonisten Tarjei Grimsby. Korpset har i senere tid hatt øvingslokale på Hellerud videregående skole.
## NRK-dokumentar og diskusjon rundt kvinnelige medlemmer
I perioden 2016–2018 laget filmskaper Janne Lindgren en dokumentarfilm om Kampen janitsjar. Filmen ble vist på NRK i 2020. Dokumentaren viste at orkesteret lenge hadde slitt med rekruttering av unge medlemmer. 

Ifølge Lindgren hadde korpset på tidspunktet for filmingen en gjennomsnittsalder på 60 år, og kun to medlemmer under 30 år, og ville de neste fem årene ha behov for å rekruttere rundt 20-30 nye medlemmer. Derfor vurderte korpsets sittende styre for første gang å åpne for kvinnelige medlemmer i orkesteret. 

Dette utløste en stor intern diskusjon, og etter en tre måneders prøveperiode med flere kvinnelige musikere, stemte et flertall av korpsmedlemmene på at korpset kun skulle ha mannlige medlemmer. Dette gjør Kampen janitsjar til Norges siste rene mannskorps.

## Priser og hedersbevisninger
*1995: Oslo bys kunstnerpris ble delt mellom Kampen Janitsjarorkester og dirigenten Frode Thingnæs
*Kampen Janitsjarorkester er utnevnt til æresborgere av New Orleans
*Selskapet for Oslo Byes Vel har satt opp en blå plakett på adressen Sigurdsgate 5 i Oslo, der Kampen Janitsjarorkester ble stiftet i 1929.
*2018: Posten Norge lanserte et frimerke med Kampen Janitsjarorkester som motiv, i anledning korpsets forestående 90-årsjubileum. Dette frimerket ble i 2018 kåret til årets vakreste frimerke.
*2019: Tildelt Bydel Gamle Oslo kulturpris

## Referanser


## Eksterne lenker
* 
* 
* 
*
Southeast Division

**Southeast Division** er en av tre divisjoner i Eastern Conference. De to andre divisjonene er Atlantic Division og Central Division.  I hver av disse divisjonene er det 5 lag. I hvilken divisjon man er i avhenger av hvor laget holder til geografisk.

Southeast Division består for øyeblikket av følgene lag:

*Atlanta Hawks
*Charlotte Hornets
*Miami Heat
*Orlando Magic
*Washington Wizards

## Vinnere

Vinnere av Southeast Division:

* 2004-05: Miami Heat
* 2005-06: Miami Heat
* 2006-07: Miami Heat
* 2007-08: Orlando Magic
* 2008-09: Orlando Magic
* 2009-10: Orlando Magic
* 2010-11: Miami Heat
* 2011-12: Miami Heat
* 2012-13: Miami Heat
* 2013-14: Miami Heat
* 2014-15: Atlanta Hawks
* 2015-16: Miami Heat
* 2016-17: Washington Wizards
* 2017-18: Miami Heat
* 2018-19: Orlando Magic
* 2019-20: Miami Heat
### Flest divisjonstitler

* 10: Miami Heat
* 4: Orlando Magic
* 1: Atlanta Hawks
* 1: Washington Wizards
* 0: Charlotte Hornets
Filmstjerne

***Filmstjerne*** er en norsk TV-sendt talentkonkurranse som gikk på TV 2 i 2005. Her skulle deltakerne kjempe om en mannlig- og en kvinnelig hovedrolle i en fremtidig norsk spillefilm regissert av Alexander Eik. Programmet ble ledet av Sarah Natasha Melbye, mens Pia Tjelta, Brede Hovland og Alexander Eik satt i juryen. Serien var TV 2s storsatsing den høsten. Vinnerne ble Sarah Elise Steensby og Andreas Blix Henriksen og filmen de spilte i var *[[Kalde føtter (film)|Kalde føtter]]* (2006).

Serien ble en seermessig skuffelse. Premieren ble sett av 264 000, deretter falt seertallene til under 200 000. Finalen ble sett av 265 000.

## Finalister
*Ole Erik Fylkesnes
*Kenneth Gundersen Hoff
*Victoria Haagensen
*Tom Kristian Berger
*Magnus Mortensen
*Kristin Gundersen
*Mari Nymoen
*Sindre-Benedict Henriksen
*Vibeke Oskal
*Thomas Leikvoll
*Nasrin Khusrawi
*Sylvia Swann Rønneberg 
*Stian Mjølhus
*Sandra Olafsen
*Sarah Elise Steensby
*Andreas Blix Henriksen

## Referanser
Filmstriper

***Filmstriper*** er et norsk filmprogram med Thomas Leikvoll som gikk på TV 2 Zebra fra 2005 til 2006. Programmet tok i hovedsak for seg ukens premierefilmer, men inneholdt også enkelte gjensyn med kjente filmscener, bransjesladder fra Hollywood, i tillegg til siste nytt om filmstjerner verden over. Programmet gikk på torsdager.

Dette var en av de første norske produksjonene som gikk på TV 2 Zebra.

## Referanser
Double data rate

**Double data rate** (**DDR**) brukes som oftest i forbindelse med minne (DDR SDRAM). Det fungerer etter prinsippet om at det blir sendt 2 bits per klokkepuls (både ved *rising edge* og *falling edge*). På den måten fordobles overføringshastigheten.
Quintette du Hot Club de France

**Quintette du Hot Club de France** (etablert 1933 i Paris, nedlagt 1948) var et fransk jazzorkester (swing), opprinnelig bestående av kvartetten Stéphane Grappelli fiolin, Django Reinhardt gitar, Roger Chaput gitar og Louis Vola bass.

Etter første utgivelse (1934) ble bandet (med variert besetning, deriblant tilkom
Joseph Reinhardt gitar) meget populært, og foretok en rekke innspillinger og internasjonale turneer, bare avbrutt av den andre verdenskrig. De spilte blant annet i Carnegie Hall, samt ga ut plate med Coleman Hawkins (1937). Ensemblet regnes som et Europas viktigste bidrag til jazz og stilen referes i dag ofte til som String Swing. På 1990-tallet fant man **New Quintette du Hot Club de France** med Romane og Babik Reinhardt som medvirkende.

## Eksterne lenker
* 
* redhotjazz.com  har bilder, lydklipp, besetningsliste og verksliste
Fjortis (TV-serie)

***Fjortis*** er en norsk dramaserie for barn og ungdom som gikk på NRK1 i 2001. Regi var ved Terje Rangnes. Idé og manuskript ved Terje Rangnes og Morten Hovland.

## Om serien
Serien handler om 13-åringen Mons. Han vokser opp i en solid kjernefamilie med kvalitetstid rundt middager og søndagsturer i skog og mark. Men Mons drømmer om en røffere og mer kaotisk tilværelse, og vil ut av den kvelende familieidyllen. Noen ganger lefler han med tanken på hvordan han kan få foreldrene skilt, bare for å røske opp litt. Sammen med kameraten Joachim streber han etter å bli en ufordragelig fjortis. 

## I rollene
*Pétur Níelsson ...Mons 
*Marcus Nordli ...Joachim
*Carina Selven ...Sara 
*Magnus Aune ...Preben
*Rita Kvist ...Vanja
*Birgitte V. Svendsen ...Grethe (moren til Mons)
*Øystein Røger ...Erik (faren til Mons)
*Ingar Helge Gimle ...Bent (faren til Joachim)
*Mari Maurstad ...Charlotte (danselæreren til Mons og Sara)
*Glenn Jørgen Sandaker ...Danseskoleelev
*Jonas Rønning ...Badevakt
*Kåre Conradi ...Læreren til Mons
*Lars Lillo-Stenberg ...Seg selv

## Referanser
Thomas A. Hendricks

**Thomas Andrews Hendricks** (født 7. september 1819, død 25. november 1885) var kongressmann, senator og den 21. visepresidenten i USA. Han var visepresident fra 4. mars til sin død 25. november 1885.

Hendricks er den eneste visepresidenten som er avbildet på en pengeseddel i USA uten også å ha vært president. Han er avbildet på $10-seddelen fra 1886.

## Referanser


## Eksterne lenker
* 
*
Fords N-serie

**Fords N-serie** er en traktorserie produsert av Ford Motor Company i perioden 1939 til 1952. Den inneholder traktortypene Ford 8N, Ford 9N og Ford 2N.

## N-serien

### Ford 9N

Ford 9N er første traktor i Fords N-serie. Den var et samarbeid mellom Ford Motor Company og Ferguson. Det førte til at det ble et skilt under Fordmerket der det står Ferguson System. Den ble levert med standard gummihjul, elektrisk system med starter, batteri, dynamo, oljefilter av patron-type med stor kapasitet, og luftfilter i oljebad. Den har 4-sylindret bensinmotor, 3-trinns girkasse, direktedrevet fordeler med  integrert coil i motsetning til magnet-tenning.

Ford 9N ble produsert fra 1939&ndash;1943 i Dearborn, Michigan. Etter det ble den byttet ut med Ford 2N grunnet nedskjæringer under krigen.

### Ford 2N
Ford 2N er den andre traktoren i Fords N-serie produsert av Ford Motor Company. Den var som Ford 9N et samarbeid mellom Ford Motor Company og Ferguson. Det førte til at det ble et skilt under Fordmerket der det står Ferguson patent. Traktoren ble produsert i perioden 1942&ndash;1947 i Dearborn, Michigan og er modellen etter Ford 9N. 
9N ble byttet ut med 2N grunnet nedskjæringer under krigen.
Ford 2N ble levert med stålhjul, og dynamo og batteri fra Ford 9N var blitt byttet ut med magnettenning. 
Alle andre spesifikasjoner var som for Ford 9N. Modellen ble erstattet av Ford 8N i 1947.

### Ford 8N

Ford 8N er en traktor produsert av Ford Motor Company fra 1947 til 1952. Den er den første rene Fordtraktoren i N-serien, altså er den første av dem som ikke er produsert i samarbeid med Ferguson. Foregående modeller er Ford 9N og Ford 2N. Den er den siste traktoren i N-serien. Den har en sideventilert firesylindret motor, men den ble også bygd om til sideventilert V8. Den ble levert med lysegrått panser og hjul, rød motor, hjuloppheng og girkasse, og svart sete.

;Tekniske data
: Motor: Firesylindret sideventilert rekkemotor. Effekt ved 1500 o/min er 20,5 hk og ved 1980 o/min 24,4 hk
: Kløtsj: Enskivet tørrplate med diameter på ni tommer.
: Gir: Fire gir framover og ett bakover 
: Hjuldimensjon: Foran: 4.00-19 og bak: 10-28 
: Mål: 293 cm (Total lengde)X 162 cm (Bredde)X 124 cm(Høyde ved kjøler)
: Drivstofftank: 33 liter
: Vekt: 1090 kg
: Hydraulikk: Trepunkt
: Løftekapasitet i trekkstengene: 750 kg

## Se også
* Ford Motor Company
* Traktor

## Eksterne lenker
*
Draco

**Draco** kan sikte til

* Draco Malfang, en figur i serien om Harry Potter
* Draco (båt), en produsent av båter
* Flygeagamer (vitenskapelige navn)
* Draco Dwarf, astronomisk objekt, dverggalakse i den lokale galaksegruppen.
* Det latinske navnet for stjernebildet Dragen
King for a Day… Fool for a Lifetime

***King for a Day... Fool for a Lifetime*** er et musikkalbum fra gruppen Faith No More. Albumet ble utgitt i 1995, og er bandets femte studioalbum.

I tillegg til den tradisjonelle Faith No More-lyden, har albumet også flere spor hvor genre blandes eller parodieres, fra den glatte soul-aktige jazz-funk-låta «Evidence» til vrengende heavy metal i «Cuckoo for Caca», sentimental countryrock i «Take This Bottle», og bossa nova i «Caralho Voador». Selv om albumet spriker mer enn forgjengeren, regner mange det som mindre eksperimentelt enn forløperen *[[Angel Dust]]*. *King for a Day... Fool for a Lifetime* har imidlertid gradvis begynt å bli en kultklassiker blant dedikerte Faith No More-fans.

Den første singelen var den punk-aktige låta «Digging the Grave». I USA solgte albumet nær  kopier, noe som lå langt under gruppens tidligere salgstall.

Albumet var det første uten gitarist Jim Martin, som fikk sparken i 1993. Han ble erstattet av Mike Pattons kollega fra Mr. Bungle, Trey Spruance. Han spilte gitar på albumet, men forlot bandet etter innspillingen. Dean Menta, som var bandets roadie under *Angel Dust*-turneen, tok over som gitarist under den påfølgende turneen.

Turnéen ble forkortet i Europa, og interessen for bandet dalte. I Tyskland og Australia solgte albumet godt, men tallene lå fortsatt langt under *Angel Dust*, så gruppen gikk tilbake i studio for å jobbe med etterfølgeren.

Coveret ble designet av Eric Drooker.

## Sporliste

## Besetning
### Faith No More
* Mike Bordin – trommer
* Roddy Bottum – keyboard, gitar
* Billy Gould – bassgitar, gitar
* Mike Patton – vokal
* Trey Spruance – gitar

### Produksjon
* Andy Wallace – produsent, lydtekniker, lydmiks
* Clif Norrell – lydtekniker
* Chris Laidlaw – assisterende lydtekniker
* Howie Weinberg – Mastering
* Eric Drooker – illustrasjon

## Referanser


## Eksterne lenker
*
Stor-Albania

**Stor-Albania** (albansk: *Shqipëria e Madhe*), eller **Etnisk Albania** (*Shqipëria Etnike*) er en irredentistisk politisk bevegelse som ønsker å samle alle etniske albanere til et felles hjemland. Begrepet inkludere både dagens Albania, men også regioner i nabolandene, som Kosovo og Preševodalen i Serbia, områder i de sørlige deler av Montenegro, nordvestlige Hellas og deler av det vestlige Nord-Makedonia.

*Gallup Balkan Monitor 2010* viste at ideen om et Stor-Albania har en betydelig folkelig støtte, da 62 % av albanerne i Albania støttet dette, mens støtten i Kosovo var på 81 % og i Nord-Makedonia 52 %.

Foreningen av et større område under albanske styre ble første gang fremmet under Prizrenligaen, en organisasjon på 1800-tallet som arbeidet for å samle områder med albansk befolkning innenfor en administrativ enhet innenfor Det osmanske rike.

Imidlertid har forestillingen om et Stor-Albania, som er større enn Albania innenfor sine 1913-grenser, kun blitt iverksatt *[[de facto]]* og *[[de jure]]* under den italienske og tyske okkupasjonen av Balkan under andre verdenskrig.

## Se også
* Stor-Serbia

## Referanser
Markus Larsson

**Markus Larsson** (født 9. januar 1979 i Kil) er en svensk tidligere alpinist.

I 1997 tok han gull i kombinasjonen og bronse i både storslalåm og super-G under junior-VM i Schladming. Han debuterte i verdenscupen i november 1999, og fikk sine første verdenscuppoeng i november 2000, i et slalåmrenn i Park City.

Under OL 2002 kom han på sjuendeplass i slalåm. Året etter kom han på sjetteplass i kombinasjonen i VM i St. Moritz.

Det gikk tyngre de neste sesongene, før han 9. januar 2005 fikk sin første pallplassering i et verdenscuprenn (slalåmrennet i Chamonix). Under VM 2005 i Bormio havnet han på fjerdeplass i slalåm, få hundredelen fra en medalje.

Den 18. mars 2006 vant han endelig sitt første verdenscuprenn, sesongens siste slalåmrenn i Åre. I verdensmesterskapet 2007 i Åre vant han sølv i lagkonkurransen sammen med Anja Pärson, Hans Olsson, Anna Ottosson, Patrick Järbyn og Jens Byggmark.

I VM i alpint 2015 i Beaver Creek kjørte han på det svenske laget som tok bronse i lagkonkurransen.

## VM-medaljer
* 2007 Åre – sølv i lagkonkurranse

## Verdenscupseire

## Referanser


## Eksterne lenker
*
VAFA

**VAFA** er en forkortelse for **Valle fiskeadministrasjon**. Den ble stiftet i 1990 og organiserer over 200 grunneiere i Valle kommune når det gjelder tiltak for å få tilbake fisk i vann og elver. Arbeidet har i stor grad vært konsentrert om å gjennomføre kalkingsoppgaver i vann som på grunn av sur nedbør ikke lenger har livsgrunnlag for fisk. Ettersom kvaliteten på vannet har blitt bedre, har fisken kommet tilbake. På grunn av at det i en lang periode ikke har vært fiske i disse vannene, er mange vann nå overbefolket. Av den grunn har VAFA organisert et prosjekt hvor ungdom har fått sommerjobb for å fiske opp fisk i Valleheia for at fiskekvaliteten blir bedre. Leder i VAFA er Toralv Andersen. Torjus Uppstad er daglig leder.

## Medlemslag
*Otra Fiskelag Valle 
*Homme Fiskelag 
*Vallebø Fiskelag 
*Hevatn Fiskelag
*Harstad Fiskelag 
*Rossevatn og Hyllvatn Fiskelag 
*Ramvatn Fiskelag 
*Hungsvatn og Berevatn Fiskelag 
*Dale, Løyland og Røysland Fiskelag 
*Åmli og Berg Fiskelag 
*Juvatn Fiskelag 
*Tjønnan Fiskelag 
*Brokke og Berg Fiskelag 
*Uppstad Fiskelag 
*Helle Fiskelag  
*Store Kråketjønn Fiskelag 

## Eksterne lenker
* VAFAs hjemmesider